Dagrun Eriksen

Dagrun Eriksen (født 28. juni 1971 i Kristiansand) er en norsk politiker. Hun var innvalgt stortingsrepresentant for Kristelig Folkeparti fra Vest-Agder i 2001–2005 og fra 21. august 2006 da hun rykket opp fra varaplassen på grunn av Jon Lilletuns bortgang. Hun ble innvalgt på nytt for perioden 2009–2013. Hun meldte overgang til Partiet Sentrum i 2020.

Stortinget
Eriksen var vararepresentant fra 1997 til 2001 (og møtte fast for Jon Lilletun mens han var i regjering). Etter en periode som fast representant var hun igjen vararepresentant fra 2005. Ved Lilletuns død i 2006 ble hun igjen fast møtende representant og ble valgt inn som fast stortingsrepresentant ved stortingsvalget 2009.

Hun var første nestleder i KrF fra 2004 til 2017Dagrunns siste landsmøte som KrFs nestleder - NRK/Sørlandet 24. april 2017, besøkt 14. september 2017 og var medlem Kristiansand bystyre 1995-1997 og 2000-2001. Hun var også medlem i den norske delegasjonen til NATO-parlamentarikerforsamlingen 1997-2000.

Ved nominasjonen til stortingsvalget i 2013 ble hun vraket til fordel for Hans Fredrik Grøvan. Ved stortingsvalget i 2017 var hun nominert på førsteplass for Nordland KrF, men nådde ikke opp. 

Ved siden av sine politiske verv har hun vært styremedlem i organisasjonen Menneskeverd, vært nestleder og medlem av landsstyret til Blå Kors og har vært rådsmedlem i Strømmestiftelsen. 

Annet
Eriksen har et års høyere utdanning og har arbeidet som barnehageassistent, lærervikar og skoleassistent før hun ble heltidspolitiker.

Våren 2016 fungerte Eriksen som partileder fra påske og til sommeren samme år mens Knut Arild Hareide var i pappapermisjonFungerende partileder ; krf.no. Det samme skjedde i 2013, da Eriksen fungerte som partileder i KrF i to uker, også da fordi Knut Arild Hareide hadde pappapermisjon. NRK 8. april 2013  

Hun meldte overgang til Partiet Sentrum i 2020.Tidligere KrF-nestleder går til partiet Sentrum. abcnyheter. Besøkt 10. november 2020.

 Stortingets presidentskap 

 2001–2005: visesekretær i Lagtinget

 Stortingskomiteer 

 2009–2013: første nestleder i kirke-, utdannings- og forskningskomiteen 
 2005–2009: andre nestleder i kirke-, utdannings- og forskningskomiteen fra 2. oktober 2006
 2001–2005: medlem av familie-, kultur- og administrasjonskomiteen
 1997–2001: medlem av forsvarskomiteen til 17. mars 2000

 Referanser 

 Eksterne lenker 



 krf.no: Hjemmeside

Kategori:Stortingsrepresentanter fra KrF
Kategori:Stortingsrepresentanter for Vest-Agder
Kategori:Stortingsrepresentanter 1997–2001
Kategori:Stortingsrepresentanter 2001–2005
Kategori:Stortingsrepresentanter 2005–2009
Kategori:Stortingsrepresentanter 2009–2013
Kategori:Lokalpolitikere i Kristiansand
Kategori:Partiet Sentrum-politikere
Kategori:KrF-politikere i Vest-Agder
Kategori:Kristelig Folkepartis ledelse
Kategori:Personer fra Kristiansand kommune